السلام عليكم ورحمة الله وبركاته. بسم الله والصلاة والسلام على رسول الله. اخواني واخواتي في الله. لما سيدنا محمد اشتغل مع سيدنا السيدة خديجة بقى راجل اعمال وخد فلوس واتجوز ولكن لما اشتغل مع ربنا سبحانه وتعالى رفعه لسدرة المنتهى. رفعه لحجاب النور
ادى له مقام الشفاعة العظمى. ادى له نهر الكوثر. اول من ينشق عنه قبره. اول من يدخل الجنة. دخل مليارات بسببه الجنة. لما سيدنا موسى اشتغل مع ابو الفتاتين جوزه بنته وادا له قوته عشر سنوات. ولكن لما اشتغل مع ربنا شق له البحر الاحمر. قال له انا
قال له ولتصنع على عيني خلاه من اول العزم من الرسل ياه يا جماعة احنا مشغولين عن ربنا بايه؟ اللي بيشتغل مع ربنا ربنا بيدي له طوفان عطاءات. طوفان فتوحات. طوفان نفحات. بتخلي اللي يشوف العلاقة ما بين الصالحين. وما بين الله يقول
اقبلنا يا رب. اقبلنا جنود عندك يا رب. ففتحنا ابواب السماء. ففتحنا ابواب السماء. هو ده. المعنى اللي احنا عايزين ندور حواليه النهاردة يا جماعة. شركة جوجل لو قلت لك انها الشهر اللي فاتت ادت لكل مدير فيها ميت الف جنيه مكافأة هتزعلي هتزعل انت مش
هل عندها اللي شغال عندها هو اللي هيزعل. يا جماعة اللي شغال عند ربنا ياما هيشوف. اللي شغال عند ربنا ياما هياخد زاهدين في ربنا ليه الدين في عطاءاته ليه؟ زاهدين في فتوحاته ليه؟ ففتحنا ابواب السماء. تعالوا نعيش مع جنة قول الله. ففتحنا ابواب السماء
ففتحنا ابواب السماء. الدرس بتاع النهاردة يا جماعة هدفه الابهار بعلاقة الصالحين بالله. هدفه ان احنا لما نشوف العلاقة المهولة اللي بين الصالحين وبين ربنا والعطاءات المنهمرة عليهم. كلنا نقول اقبلنا يا رب وانا يا رب. وانا كمان يا رب عايز العلاقة دي يا رب. درس النهاردة
مش عن عطاءات الله. خدوا بالكم درس النهاردة عن انهمار عطاءات الله. عن طوفان العطاءات اللي لو اقبلت على الله عن طوفان النفحات اللي ربنا بيديه للي بيعيش عشان ربنا وبيقبل عليه بكليته. يا اخوانا ربنا عامل الصالحين
اكرم ما الملوك عامله ولادهم والله. يا جماعة ربنا ادى للصالحين من خزاينه اكتر من اللي الملوك والمليارديرات طلعوهم من خزاينهم قول تاريخ البشرية من ادم ليوم القيامة. يا اخوانا ازا كان ربنا ادى للمليارديرات فلوس. وادى لاصحاب لرجال الاعمال شركات. وادى للملوك
ربنا ادى الاولياء ما لا يتخيل احد ولا يتصور احد. النهاردة الايات بتاعة النهاردة مش وعود انتخابية. الايات بتاعة النهاردة وانما توعدون لصادق وان لصادقون. الايات بتاعة النهاردة وعود من الله. للي هيعيش عشانه وهيقبل عليه. وهيعيش به
تلاقي ربنا هيدي له ايه؟ تعالوا نشوف الوعود. الوعد الاول يرسل السماء عليكم مدرارا يرسل السماء. مش يرسل المطر يا جماعة. المطر لو كان مطر بس. السماء دي اللي بينزل منها المطر. وبينزل منها الملايكة. وبينزل منها اجابة الدعاء
وبينزل منها عطاءات الخزائن. وبينزل منها فرج ربنا. وبينزل منها. السماء يرسل السماء. كأن كان فيه مليون عطاء وعطاء الزنوب حجباه لما استغفرنا ربنا وان استغفروا ربكم ثم توبوا اليه. يرسل السماء عليكم مدرارا. كلمة تفتح الامل في القلب للحياة
استغفروا الشيخ احمد شاكر. صحح في مسند الامام احمد حديس النبي صلى الله عليه وسلم. من لزم الاستغفار. من لزم الاستغفار جعل الله له من كل هم فرجا. ومن كل ضيق مخرجا. ورزقه من حيث لا يحتسب. يرسل السماء عليكم
مدرارا. تخيلوا كده يرسل مجزومة استغفره يرسل. يعني هتستغفري يقين. يقين جازم ربنا هيفتح عليك السماء عليكم مخصوص مدرارا عطاءات منهمرة. لا تتوقف ابدا ابدا زي ما ربنا قال في سورة نوح. استغفروا فقل
استغفروا ربكم انه كان غفارا. يرسل السماء عليكم مدرارا. مجزوما. يمددكم باموال مجزومة. يجعل لكم جنات مجزومة. يجعل لكم انهار يقين الوعد الثاني سحاء الليل والنهار. يعني ايه سحاء الليل والنهار؟ ده وصف يمين الله. ده
وصف يد الله والعطاءات منهمرة منها. على عباده الصالحين. السحر يا اخوانا هو الصب الدائم. يعني ربنا بيصب بالخير صب لا ينقطع والمعنى التاني للسحر السيل الساحية السيل الشديدة القوية جدا جدا. يعني ربنا لما بينزل الخير على عباده بينزل
طوفان وفيضان عطاءات. المعنى التالت ان السير لما بينزل مين اللي يقدر يرده. لو السما شتا دلوقتي حد يقدر يرجع المطر. مين اللي يقدر لو ربنا نزل عليك ان هو يردها عنك. مين اللي يقدر يمنع عنك فتح ربنا لو اقبلت على الله. مين اللي يقدر يمنع عنك عطاء ربنا لو عشت عشان الله
سحاء الليل والنهار. طب العطاءات دي كلها لمين يا رب؟ العطاءات ديت للمليارديرات ولا للملوك؟ العطاءات دي لمين؟ انا لو دخلي عشر تلاف جنيه في الشهر تسعين في المية من دخلي هيروح فين ؟ لولادي لحبايبي لزوجتي لبيتي. معزم عطاءات الله لاولياءه يا جماعة. اللي خرج من خزاين ربنا عشان
الصالحين اعظم مليارات المرات من اللي خرج من خزاين ربنا عشان عموم الخلق يا اخوانا. عايزين نصدق ربنا. عايزين نعرف لو الزنوب راحت قد ايه هتنهمر علينا عطاءات الله. الوعد الثالث لفتحنا عليهم بركات
الى السماء والارض لفتحنا ما فيش فتح غير بعد اغلاق. يعني معناها الناس كلها تبقى مقفلة عليها. الناس كلها تبقى عايشة في ضنك. البنات كلها تبقى بتشتكي من العنوسة. الشباب كلهم بيبقوا مش لاقيين
شغل وانت ربنا فاتح عليك. وانت ربنا فاتح لك وفاتح لك وفاتح لك. وبينهمر عليك العطاءات. يا اخوانا لفتحنا عليك عليهم دي انتم عارفين لما يكون السوق كاسد وراكد وفي محل في وسط السوق بيبيع مش ملاحق على البيع وعلى الشرا مش والكل قاعد يبص
واشمعنى ده! اهي لفتحنا عليهم مخصوص. يبقى الدنيا كلها مقفلة بس مفتوحة لك انت. الدنيا كلها ضلمة بس نور عليك انت الدنيا كلها كروهات بس بمبي معك انت. لفتحنا عليهم بركات. عارفين يعني ايه يا جماعة بركات؟ بركات يعني الخير المتاب
اللي مش عايز يسيبك. يقول لك برك البعير. برك مش راضي يقوم. مهما يتزق ما بيقومش. بركات يا جماعة يعني الخير لو حاولت تشيله من حياتك شد شد. حياتك هتتملى خير. والبركة يعني الخير الفائض. اللي انت تقولي خلاص يا رب. هودي فين ولا فين يا رب؟ الناس تبقى محرومة
انت بتتفجر انهار العطاءات في حياتك. مخدرة لك حياتك. ومخدرة لك قلبك. ومخلية الناس حزينة ومهمومة وانت سعيدة وانت طاير وانت فرحان. ليه؟ لفتحنا عليهم بركات. الرزق كتير ولكن فين البركة؟ من السماء
ايها الارض يبقى الصالحين مش ملاحقين من السما ومن الارض. الوعد الرابع يا مريم انها لك الكلمة دي كلمة سيدنا زكريا يا جماعة. اول حاجة بتبهرني في الاية دهيت انبهار سيدنا زكريا نفسه. سيدنا زكريا مش واحد زينا يا اخوانا. مش واحد بيحاول يقرب
من ربنا وزنوبه بتغلبه. سيدنا زكريا ده نبي. سيدنا زكريا ده يا ما شاف. سيدنا زكريا ده ياما ربنا عامله بالعطاءات. لما سيدنا زكريا يقف مبهور يقول لها ان لك هذا يبقى هو شاف ايه؟ يبقى سيدنا السيدة مريم ربنا اداها ايه؟ الحاجة التانية المبهرة في الاية ان الانهمار العطاءات هنا
بس في فاكهة واكل ودنيا انيمار العطاءات كان على قلب مريم. سيدنا زكريا كان بينبهر لما يدخل يكلمها. انت جبتي العلم ده منين؟ انت جبتي الانوار دي منين انت جبتي المعاني دي منين ؟ يا مريم انى لك هزا ؟ انت بتتكلمي عن ربنا كده ازاي ؟ انت بتتكلمي عن الكون وخلق الله. انت بتتكلمي
اسماء الله الحسنى كده ازاي ؟ انت مين اللي علمك ده يا مريم ده انا المربي بتاعك. انا المعلم بتاعك يا مريم. انت جبتي الكلام اللي انا ما سمعتوش انا نفسي قبل كده
ازاي ؟ يا مريم انا لك هذا؟ يعني القرطبي يقول في قول الله سبحانه وتعالى يشرح صدره للاسلام بيقول وهذا عطاء لا حدود له. يعني ايه ؟ يعني فتح الله على القلوب ما لوش حدود يا جماعة. ان تجعل القرآن العظيم
ربيع قلبي يعني مطر منهمر اربعة وعشرين ساعة على القلب. قاعد يخدر القلب ويخلي القلب جنة. ايه ده يا جماعة! ايه العطاءات دي ايه الفتوحات دي ايه؟ ايه النفحات دي؟ الوعد الخامس. ففتحنا ابواب السماء. الشعار بقى اللي احنا مسمينه
حلقة به ففتحنا ابواب السماء. طب هو الاية دي جت في طوفان نوح؟ لأ سانية واحدة يا جماعة. ما هو فتح ابواب السماء هنا كان العزاب على اقوام وكان نعيم لاقوام. كان نعيم لنوح ومن معه. وكان عزاب على الزالمين. ففتحنا ابواب. انا عايزك تدوقها بقلبك. انا عايزك تغمضي
وتحسي بالاية دي في قلبك. ففتحنا ابواب السماء. انا اللي بيبهرني في الاية كلمة ابواب. ان السما لها ابواب. وباتخيل ورا كل باب مجموعة من العطاءات والفتوحات مهولة غير الباب التاني. ولما الابواب كلها اتفتحت مرة واحدة. لما ربنا بيفتح لك الابواب كلها زي يوم القيامة
لما ربنا يفتح ابواب الجنة كلها مرة واحدة. والمؤمنين يبصوا مزهولين للابواب للجنات دي والجنات دي والجنات دي ففتحنا ابواب السماء. مازا لو فتح لنا الله؟ مازا لو فتح لك الله؟ لو ربنا فتح علينا يا اخواننا هتبقى ايه
ادي الخامس ففتحنا ابواب السماء. لحد دلوقتي واخدين خمس وعود من وعود انهمار عطاءات الله على الصالحين. لحد الوقتي خدنا الوعد اول يرسل السماء عليكم مدرارا. الوعد التاني سحاء الليل والنهار. الوعد التالت
يا مريم ان لك هذا. الوعد الرابع لفتحنا عليهم بركات من السماء والارض بعد الخامس ففتحنا ابواب السماء. وعود من ربنا يا جماعة. الوعود دي تمنها ايه؟ انا مش عارف اخلص الوعود
انا مش عارف انا لسه عندي وعود من الله سبحانه وتعالى زي اللي احنا قلناه دهوت. مش عارف اخلص وعود ربنا بانهمار العطاءات. الوعود ديت تمنها ايه احد السلف كان قاعد يذكر الله. فجه واحد قعد يكلمه قال له اذكر الله. الراجل قعد شوية وبعد كده بيكلمه تاني. قال له اذكر الله. شوية والناس جت
اقعد معه فقام وهو يضرب كفا بكف ويقول كل الناس زاهدون فيك يا رب. ما حدش عارف اللي بيقبل عليك بياخد ايه ؟ ما حدش عارف يا رب انت بتدي ايه للي بيشتغل عندك وبيعاملك بالعبادة وبالدعوة وبالجهد
تضحية يا رب. طيب عايزين يا جماعة لان غالبا انا مش هعرف اخلص في الحلقة دهيت انهمار عطاءات الله على الصالحين. والمعنى ده بالزات مقصر في قلبي اوي مش عطاءات الله. انهمار
ففتحنا ابواب انك تلاقي الف باب اتفتح. فجأة باب الرزق اتفتح. وباب الصحة اتفتح. وباب حب الناس اتفتح. وقلوب الناس اتفتحت لك طب الاستعمال في الدعوة اتفتح وباب المناجاة في قيام الليل اتفتح وابواب الجنة اتفتحت وباب اجابة الدعاء ربنا بقى بيستجيب دعائك وباب الرؤى. ربنا
بقى بيوريك رؤى صادقة تتحقق زي فلق الشمس وباب الفهم اتفتح وباب العلاقة بالقرآن اتفتح وباب العزيمة اتفتح ففتحناه ابواب السماء. لما ابواب السماء بتتفتح على عبد من عباد الله. طب واحنا يا رب؟ عايزين يا رب عايزين العطاءات دي. طب نعمل ايه
ناخدها ازاي ؟ احنا مش زاهدين فيك يا رب. طب ناخد روشتة انهار العطاءات. الدواء الاول لانهمار العطاءات. من الاستغفار حديس في مسند الامام احمد زي ما قلت لكم صححه الشيخ احمد شاكر رحمه الله. من لزم الاستغفار لزم يعني بقى شيء لازم ملازم له
لازم يعني الزم نفسه به. من لزم الاستغفار ليل نهار. جاء وله ورد سابت الاستغفار جعل الله له من كل هم فرجا. ومن كل ضيق مخرجا. ورزقه من حيث في حيث لا يحتسب. يبقى اول سبب من اسباب انهيار العطاءات الاستغفار. كسرة الاستغفار. السبب التاني يا جماعة الدعوة الى الله انك
عند ربنا انك ما فيش حاجة هتديها لدين ربنا. وربنا مش هيديك اضعافها. ما فيش فلوس هتطلع من جيبك للدعوة. وربنا مش هيديك اضعاف اضعافها ما فيش وقت هتديه لربنا. وربنا مش هيبارك لك به في عمرك. ما فيش جهد هتبزله لربنا. وربنا مش هيفتح عليك في حياتك به
كل يا اخواننا اللي شغالين مع بتروجيت هم اللي بياخدوا عطاءات بتروجيت. واللي شغالين مع ربنا هم اللي بياخدوا عطاءات ربنا. اللي شغالين جنود في دعوة ربنا هم اللي بياخدوا عطاءات ربنا. الدواء التالت من الروشتة. الدواء التالت الدعاء يا جماعة. الدعاء. الدعاء بيؤدي الى انهمار العطاءات. الدعاء يعني كلمة
جميلة قوي انا واخ لي حبيبي كده بنتصاحب في الدعاء احيانا. فنقول لبعض يلا نغترف من خزائن الله. يلا نقعد نص ساعة اقترف من الخزائن. يلا يلا يا عم ده فرصة عمرنا. اللي عايز شقة في المساكن الشعبية يا جماعة بيروح يقدم. اول ما الاعلام بيتفتح يقولوا له اه
رح هات لنا بطاقة كمبيوتر وشهادة ميلادك. وميلاد والدك ووالدتك وسجل عائلي بالجدود يجيبها. يقولوا لها استنى بقى احنا عايزين كمان تجيب لنا من الشئون الاجتماعية انك محتاج. يجيبها. لأ استنى بقى رح بقى مجمع التحرير ورح خمسين مصلحة. هات لنا ورق انك انت ما عندكش شقة. ما عندكش شقة اصلا
في الحياة يجيبها يقولوا له استنى بقى. انت ان شاء الله بازن الله سعيد الحظ معنا. هو فيه بس هم متين وحدة سكنية وان شاء الله ما مش هيتبنوا. ده احنا
حددنا الارض وفي خلال ان شاء الله عشرة خمستاشر سنة هيتبنوا. ومقدم معك حوالي عشرين الف شاب زيك. ان شاء الله بازن الله هنعمل قرعة بعد عشر سنين لما تتبنى الوحدات وان شاء الله تكون سعيد الحظ معنا. فيه واحد قدم في شقة من شقق المساكن. كبر واتجوز وعياله دلوقتي عرايس ولسه ما خدهاش
ده ده يا اخوانا اللي واقف على باب مخلوق عشان ياخد شقة. انت تقفي على باب ربنا قد ايه ؟ يا جماعة عشان ربنا يدينا عايزين دعاء حقيقي. عايزين دعاء يدق ابواب السماء. عايزين دعاء يدق اركان العرش. عايزين دعاء تنفتح له ابواب الخزائن. عايزين دعاء تنفتح له
ابواب السماء الدعاء يا جماعة. يبقى خدنا تلات ادوية في روشتة انهمار العطاءات. الاستغفار والدعوة الى الله والكلام عن والدعاء والتوسل. تقدروا تطبقوا ده الليلة؟ تقدروا تطبقوا الروشتة ديت دلوقتي لحد ما نكمل مع بعض بازن الله. في الشعار
العظيم ده في الحياة الجميلة قوي مع ربنا ده ايه! فيه انهار في العلاقة المبهرة اللي ما بين ربنا وما بين الصالحين. لحد ما لسة يا جماعة في ظلال جنة ففتحنا ابواب السماء. هنعيش حلقة كمان بازن الله سبحانه وتعالى. مع عطاءات
المنهمر على الصالحين. اللهم يا اكرم اللهم اكرمنا يا اكرم. اللهم افتح علينا بركات من السماء والارض. اللهم افتح لنا ابواب ابواب السماوات بالخيرات والنفحات والفتوحات. اللهم اكرمنا كما اكرمت عبادك الصالحين. اللهم اعمر قلوبنا بما عمرت
قلوب الصديقين. اللهم اكرمنا بما اكرمت به اوليائك المؤمنين. يا رب. طمعانين في خيرك. طمعانين في كرم طمعانين في فتحك. طمعانين في نصرك. طمعانين عشمانين في خيرك يا رب. افتح علينا يا رب. افتح
علينا ايدنا انصرنا اكرمنا يا اكرم. اكرمنا يا اكرم اكرمنا يا اكرم. برحمتك يا ارحم الراحمين سبحانك اللهم وبحمدك اشهد ان لا اله الا انت استغفرك واتوب اليك. وجزاكم الله خيرا. وكيف احب
وليس سواه في الاكوان